## VÁLLALKOZÁSI SZERZŐDÉS

egyrészről a

Név: Hévíz Város Önkormányzat

Cím: 8380 Hévíz, Kossuth Lajos utca 1.

Adószám: 15734374-2-20

KSH statisztikai számjel: 15734374-8411-321-20

Törzskönyvi azonosító szám (PIR): 734378

Képviseli: Papp Gábor polgármester

elektronikus építési napló alkalmazás használatához szükséges naplóügyfél-jel:  …

a továbbiakban "Megrendelő" másrészről a

cégnév:

Székhely:

Képviseli:

Cégjegyzékszám:

Nyilvántartó cégbíróság:

Adószám:

Pénzforgalmi számlaszám:

Telefon:

E-mail:

Fax:

vállalkozó kivitelezők nyilvántartása szerinti nyilvántartási szám: …

(Kitöltendő!)

a továbbiakban "Vállalkozó"

(a Megrendelő és a Vállalkozó a továbbiakban együttesen: "Felek"; külön-külön: "Fél") között az alulírott napon és helyen az alábbi tartalommal.

1./ Preambulum

Felek a jelen szerződést a közbeszerzésekről szóló 2015. évi CXLIII. törvény (a továbbiakban: Kbt.) alapján lebonyolított közbeszerzési eljárás alapján kötik.

A szerződés tárgya: **Vállalkozási (kivitelezési) szerződés a Hévíz, Széchenyi utcai árok kivitelezése tárgyában**

2./ Szerződés megkötésének feltételei

A Felek rögzítik, hogy a Megrendelő a Közbeszerzésekről szóló 2015. évi CXLIII. törvény (a továbbiakban: "Kbt.") szerinti közbeszerzési eljárást (a továbbiakban: "Közbeszerzési eljárás") folytatott le a kivitelezést végző kiválasztása tárgyában.

A Megrendelő a Közbeszerzési eljárás eredményét kihirdette azzal, hogy a Közbeszerzési eljárás nyertese a Vállalkozó, ezért a Felek a törvényes határidőn belül vállalkozási szerződést kötnek.

Jelen szerződés aláírásával a Vállalkozó kijelenti, hogy a szerződés megkötéséhez és teljesítéséhez szükséges valamennyi hatósági engedéllyel és képesítéssel (így különösen, de nem kizárólagosan a tevékenységi kör gyakorlásához szükséges engedéllyel) rendelkezik, illetve ilyen tagja, vagy alkalmazottja van. A Vállalkozó ezen kijelentése megalapozottságáért feltétel nélküli jogszavatosságot vállal.

Jelen szerződés aláírásával a Megrendelő kijelenti, hogy a szerződés megkötésére jogosult. A Megrendelő ezen kijelentése megalapozottságáért feltétel nélküli jogszavatosságot vállal.

3./ Szerződés tárgya

3.1. A Megrendelő jelen szerződés 1. pontjára figyelemmel megrendeli, a Vállalkozó pedig elvállalja a **„Hévíz, Széchenyi utcai árok kivitelezése” munka** elvégzését.

A kivitelezési munkák részletes műszaki tartalmát jelen szerződés mellékletét képező, közbeszerzési ajánlati felhívás és egyéb közbeszerzési dokumentumok, köztük a tervdokumentáció, az eljárás során keletkezett kiegészítő tájékoztatások (a továbbiakban együtt: "Közbeszerzési dokumentáció") továbbá a Vállalkozó ajánlata, különösen annak árazott költségvetése rögzítik.

3.2. A Vállalkozó kötelezettséget vállal jelen szerződés tárgya szerinti munkák kiváló minőségben, jogszerű és rendeltetésszerű használatra alkalmas módon, a Közbeszerzési dokumentációban rögzítetteknek maradéktalanul megfelelően és szerződésszerűen (a továbbiakban együtt: "szerződésszerű") történő megvalósítására.

3.3. A Megrendelő kötelezettséget vállal a Vállalkozó által elvégzett jelen szerződésnek megfelelő szolgáltatás átvételére, és a vállalkozói díj jelen szerződés szerinti kifizetésére.

4./ a kiviteli tervdokumentáció és egyéb dokumentumok megismerése, a Felek nyilatkozatai

4.1. A Vállalkozó kijelenti, hogy jelen szerződés mellékletét képező kiviteli tervdokumentációt, valamint a Megrendelő által átadott egyéb dokumentumokat így különösen, de nem kizárólagosan a tervet, mint szakvállalat saját felelősségére a Közbeszerzési eljárás során, a közbeszerzés szabályai szerint felülvizsgálta, az azokban foglalt tényeket, előírásokat megismerte, a megvalósítási lehetőségeket ellenőrizte. A Vállalkozó kijelenti, hogy a Megrendelő által át nem adott, de a kivitelezési munka szerződésszerű teljesítéséhez szükséges további dokumentumok, információk megadását a Megrendelőtől a Közbeszerzési eljárás során, a közbeszerzés szabályai szerint kiegészítő tájékoztatás keretében megkérte, a kért dokumentumokat, információkat a Megrendelőtől megkapta, azokat jelen pont szerint megismerte, ellenőrizte. A Vállalkozó kijelenti továbbá, hogy az általa megtett észrevételekre, eltérési igényekre a Megrendelőtől a választ megkapta, és azt az ajánlattételi dokumentációban foglaltak szerint elfogadta.

4.2. A Vállalkozó kijelenti, hogy a vállalkozása tárgyát képező helyszínt, építményeket megtekintette és a kivitelezés megvalósítására alkalmasnak találta. A Vállalkozó kijelenti továbbá, hogy a kivitelezési munkája eredményeként létrehozott, kialakított, átalakított építmények rendeltetésszerű használatra alkalmasak lesznek.

4.3. A Felek rögzítik, hogy a kivitelezési munkák nem akadályozhatják a Megrendelő egyéb területeinek, épületeinek és létesítményeinek zavartalan működését.

5./ felek jogai és kötelezettségei

Szerződéses kötelezettsége körében a Vállalkozó vállalja, hogy:

5.1. a kivitelezés során végzett munkákra vonatkozó, érvényben lévő jogszabályi és hatósági (így különösen, de nem kizárólagosan az építéshatósági, munkavédelmi, környezetvédelmi, biztonságtechnikai, vagyonvédelmi és tűzvédelmi), valamint Megrendelő működését rögzítő előírásokat maradéktalanul betartja, és az általa igénybevett közreműködőkkel (alvállalkozókkal) maradéktalanul betartatja. Ezek be nem tartásából eredő károkat a Vállalkozó a Megrendelőre nem háríthatja át, a károkért a Vállalkozó feltétlen és korlátlan felelősséget vállal;

5.2. jelen szerződés teljesítése során felmerülő költségeit (különösen, de nem kizárólagosan anyagok, alkatrészek, berendezések, technológiák, az eredmény elérése érdekében tett szükséges egyéb ráfordítások) teljes körűen saját maga előlegezi és viseli, felelősséget vállal a munka gazdaságos és gyors befejezéséért;

5.3. a kivitelezés során csak a hatályos jogszabályokban és szabványokban előírt minősítéssel rendelkező, új anyagokat, alkatrészeket, berendezéseket, technológiákat használ fel. Ennek teljesítéséért a Vállalkozó feltétlen és korlátlan szavatosságot vállal;

5.4. ha a kiviteli tervdokumentációban kiírt anyagokat – az időben való megrendelés igazolása mellett – a szükséges határidőben nem tudja beszerezni, azokat a Megrendelő előzetes, kifejezett, írásos hozzájárulása után időben beszerezhető, azonos, vagy Megrendelő számára kedvezőbb műszaki paraméterű és használati értékű más anyaggal helyettesíti. A Vállalkozó az anyagváltozás miatti többletköltséget a Megrendelőre nem háríthatja át. A Vállalkozó ebben az esetben is csak új anyagokat és berendezéseket építhet be;

5.5. a munkaterületet saját költségén a kivitelezés teljes időtartamára a járókelők biztonságos távoltartására alkalmas módon körülkeríti, folyamatos őrzését biztosítja, az építési terület megfelelő tisztántartásáról, a por- és zajterhelés minimalizálásáról gondoskodik, a dolgozók higiéniai követelményeinek ellátását biztosítja. Ennek be nem tartásából eredő akár a Megrendelőnél, akár a Vállalkozónál, akár harmadik személynél felmerülő károkat a Megrendelőre nem háríthatja át, az ebből eredő károkért a Vállalkozó feltétlen és korlátlan felelősséget vállal; Az épületben kizárólag munkavégzés céljából tartózkodhatnak a Vállalkozó munkavállalói.

Vállalkozó az alábbiakat is vállalja:

* A beépítésre kerülő anyagok helyszíni készletezésének minimalizálása
* Az igénybe venni kívánt utak használatának engedélyeztetése

- Közterületek igénybevételének engedélyeztetése használati díjának megfizetése

- A munkakezdés előtti állapotrögzítést dokumentálni kell.

5.6. a munkavégzés során fokozott figyelmet fordít a személyek testi épségére, a megfelelő védőtávolságok betartására és betartatására (anyagtárolás, közlekedési útvonalak stb.); folyamatosan gondoskodik a munkaterület zártságáról. Ezek elmaradása esetén a műszaki ellenőrnek jogában áll a hiányosság megszüntetéséig az építkezést leállítani. Az így kieső idő az építkezés határidőit nem befolyásolhatja;

A Vállalkozó által késztett pénzügyi és műszaki ütemterv a jelen szerződés melléklete.

Amennyiben az ütemterv módosítása szükséges, azt legalább egy héttel korábban köteles Vállalkozó kooperációs egyeztetésen jelezni.

A kivitelezési teljesítési határidőt megelőzően Vállalkozó köteles a műszaki átadás-átvételi eljárás lefolytatását lehetővé tenni

5.7. az 5.6. pont alapján kieső idő az építkezés határidőit nem befolyásolhatja;

5.8. a kivitelezés megkezdésekor a 191/2009. (IX. 15.) Korm. rendelet 5. § (6) bekezdésének megfelelő kb. 1m2 méretű építési táblát helyez el, és azon a hivatkozott jogszabályban meghatározott adatokat feltünteti. Ennek be nem tartásából eredő károkat a Megrendelőre nem háríthatja át, a károkért a Vállalkozó feltétlen és korlátlan felelősséget vállal;

5.9. a kivitelezést érintően a Megrendelőt terhelő tájékoztatási kötelezettségek teljesítése során a Megrendelővel együttműködik;

5.10. a kivitelezés teljes időtartama alatt felvonulási (ideiglenes) energiát és a közműcsatlakozásokat és azok mérőit biztosítja: az ideiglenes energia szükség szerinti kiépítése és szükség szerinti elbontása és a fogyasztás díja a Vállalkozót terheli. Vállalkozó a fogyasztás ellenértékét megfizeti Megrendelőnek, illetőleg a szolgáltatónak.

5.11. a kivitelezés során keletkező mindennemű hulladékot a munkaterületről, saját költségen elszállítja vagy elszállíttatja, elhelyezi, a hulladékok elhelyezésének adminisztrációját a hatályos jogszabályi rendelkezések és hatósági előírások szerint elvégzi. Ezek be nem tartásából eredő károkat a Vállalkozó a Megrendelőre nem háríthatja át, a károkért a Vállalkozó feltétlen és korlátlan felelősséget vállal;

5.12. az eltakarásra kerülő munkákról a Megrendelőt előzetesen, az eltakarás előtt legalább három munkanappal értesíti;

5.13. a Megrendelőt minden olyan körülményről haladéktalanul értesíti, amely a kivitelezés eredményességét vagy kellő időre való elvégzését veszélyezteti, vagy akadályozza; értve ezen a különböző hatósági előírások, szabványok szerződés teljesítése során történő megváltozását is. Az értesítés elmulasztásából eredő kárért a Vállalkozó feltétlen és korlátlan felelősséget vállal;

5.14. a kivitelezés befejeztével a munkavégzéshez igénybe vett, a Vállalkozó által a jelen szerződés keretében épített és átalakított épületeken kívüli területeket, létesítményeket a munkaterület átvétele előtti állapotnak megfelelően helyreállítja, így különösen, de nem kizárólagosan elvégzi az utak, járdák, parkok, parkolók, közművek és növényzet eredeti állapotának helyreállítását;

5.15. a kivitelezés teljesítése során felmerülő, külső, elháríthatatlan okból előre nem látható, így a Közbeszerzési eljárás során nem jelzett, a tervdokumentációtól való eltérési igény(eke)t a Megrendelő kapcsolattartójának és műszaki ellenőrének egyidejűleg egy munkanapon belül jelzi, és az ilyen munkákat Megrendelő előzetes, írásos jóváhagyása és szükség szerint írásbeli szerződés módosítás nélkül el nem végezheti;

5.16. a kivitelezés során jogszabály és jelen szerződés szerint e-építési naplót vezet;

5.17. Az építési napló vezetésével kapcsolatos valamennyi, rá vonatkozó költséget a Vállalkozó viseli.

5.18. a kivitelezés során végzett munkák ellenőrzését a Megrendelő kapcsolattartója illetve műszaki ellenőre részére bármikor, előzetes értesítés nélkül munkaidőben biztosítja;

5.19. Megrendelővel együttműködik a hatályos jogszabályok által előírt megfelelő ellenőrzés, nyomon követés, jelentéskészítések érdekében;

5.20. a Megrendelő képviselője és műszaki ellenőre számára a munkaterületre történő belépéshez munkavédelmi eszközt biztosít;

5.21. a beépítésre kerülő építőanyagokat, berendezéseket a Megrendelő műszaki ellenőre és kapcsolattartója, valamint a tervező részére a beépítést megelőzően ésszerű időben bemutatni. A Vállalkozó köteles a megrendelést Megrendelővel írásban jóváhagyatni. A bemutatás és a jóváhagyás elmaradása esetén a Megrendelő jogosult szerződésellenes teljesítést megállapítani, az átvételt megtagadni, továbbá Vállalkozó költségén történő visszabontást és újra építést követelni;

5.22. Vállalkozó a helyszíni kivitelezési munkái végzéséhez szükséges hatósági, szakhatósági, közműszolgáltatói és egyéb engedélyeket, hozzájárulásokat, egyéb nyilatkozatokat beszerzi és a 191/2009. (IX. 15.) Korm. rendelet 33. § (1) és (3) bekezdése szerint az építési munkaterület átadás-átvétele során Megrendelő rendelkezésére bocsátja, valamint az ezzel kapcsolatos költségeket viseli.

5.23. A Vállalkozó feltétlen és korlátlan felelősséget vállal arra, hogy a kivitelezés végzése során a kivitelezés végzésével közvetlen összefüggésben bekövetkező esetleges káreseményeket haladéktalanul jelzi a Megrendelő felé, és a káresemény következtében a kivitelezéssel érintett épületek, épületrészek vagy azok berendezései, területe – ide értve a telekhatárokon kívül eső létesítményeket is – tekintetében felmerülő, károkat a Megrendelő részére haladéktalanul megtéríti. A Vállalkozó kártérítési felelőssége attól függetlenül fennáll, hogy a kár bekövetkeztéért ő vagy alkalmazottja, a kivitelezés lebonyolításához igénybe vett közreműködője, vagy alvállalkozója felelős. Ennek elmaradása esetén a Megrendelő jogosult szerződésellenes teljesítést megállapítani és az átvételt megtagadni;

5.24. A Vállalkozó feltétlen és korlátlan felelősséget vállal arra, hogy amennyiben a kivitelezés végzésével kapcsolatos olyan káresemény miatt, amelyért Vállalkozó felelős, harmadik személy a Megrendelővel szemben kártérítési vagy bármilyen más igényt támaszt, úgy valamennyi ilyen kár vagy egyéb igény alól maradéktalanul mentesíti, kártalanítja a Megrendelőt. Ennek elmaradása esetén a Megrendelő jogosult szerződésellenes teljesítést megállapítani és az átvételt megtagadni.

Szerződéses kötelezettsége körében a Megrendelő vállalja, hogy:

5.25. A szerződéskötés napjától biztosítja a munkaterületet. A Felek a munkaterület átadása-átvételét és megfelelőségét jegyzőkönyvben rögzítik, és aláírásukkal igazolják. A munkaterület megfelelőségének jegyzőkönyvben történő rögzítése után a Vállalkozó a munkaterületre vonatkozóan kifogást nem emelhet, azt szerződésszegése hivatkozási alapjaként nem hozhatja fel;

5.26. a Vállalkozó részére térítésmentesen biztosítja a felvonulási területeket az organizációs terv szerint használható területeken, valamint térítés ellenében, a tényleges fogyasztás, mérők által rögzített ellenértékének megfizetése mellett a víz és energiavételezési lehetőséget;

5.27. A Megrendelő kapcsolattartója, illetve műszaki ellenőre, valamint a tervező útján a munkát és a felhasználásra kerülő anyagokat, alkatrészeket, berendezéseket bármikor ellenőrizheti, beépítésre kerülő anyag esetén beépítés előtt köteles ellenőrizni. A Megrendelő a Vállalkozó írásbeli értesítéstől számított két munkanapon belül köteles az ellenőrzést elvégezni, és annak eredményéről tájékoztatni a Vállalkozót. Amennyiben Megrendelő az írásbeli értesítéstől számított két munkanapon belül az ellenőrzést nem végzi el, úgy Vállalkozó azt megrendelő beleegyezéseként értelmezi, kivéve, ha a Megrendelő egyéb irányú elfoglaltságára való hivatkozással Vállalkozóval egy közös időpontban meg nem állapodik, mely nem lehet 5 munkanapnál későbbi mint Vállakozó írásbeli értesítése megküldésének napja.

6./ Teljesítés helye és határideje

Jelen szerződés:

* teljesítésének helye: önkormányzati tulajdon, Hévíz Széchenyi utca hrsz: 932/1. hrsz és a Magyar Állam tulajdonában lévő Ady utca területrész 933/5 hrsz.
* teljesítésének véghatárideje: 2019. július 31.

A kivitelezési készültséget a műszaki ellenőr igazolja az árazott költségvetés alapján.

Vállalkozó súlyos szerződésszegést követ el, ha olyan okból, amelyért felelős, nem tartja be a véghatáridőt.

A véghatáridő kötbérterhes.

7./ Vállalkozási díj

A Felek jelen szerződés ellenértékeként átalánydíjat állapítanak meg. A vállalkozói díj: nettó … HUF + ÁFA (Kitöltendő).

Tartalékkeret: a nettó vállalkozási díj 5%-a + ÁFA

A Vállalkozó kijelenti, hogy jelen szerződésben végleges vállalkozási díjat, mint átalányárat határoz meg, azt a szerződéskötéshez és a vállalkozási díj meghatározásához szükséges valamennyi információ, tény és körülmény figyelembevételével, az építési helyszín ismeretében állapította meg.

A vállalkozási díj magában foglalja a Vállalkozónak a jelen szerződés tárgyát képező építéssel kapcsolatos valamennyi költségét (különösen, de nem kizárólagosan az anyagok, alkatrészek, berendezések és technológiák, munkadíjak, közterület-használati díjak, valamint az eredmény elérése érdekében tett szükséges egyéb ráfordítások) és tisztes hasznát is.

A Vállalkozó a vállalkozási díjért mindazokat a feladatokat köteles elvégezni, amelyek a szerződésszerű teljesítéshez, a rendeltetésszerű használathoz szükségesek. A vállalkozási díj csak Megrendelő által hatályos jogszabályok alapján előzetesen, írásban megrendelt, előre nem látható többletmunkák, és pótmunkák elvégzésére hivatkozással, a felek erre vonatkozó előzetes, írásos megállapodásának megfelelően módosítható, ezen kívül a vállalkozási díj sem ár- sem árfolyamváltozással, sem egyéb indokkal nem módosítható.

8./ Vállalkozói díj kifizetése

**8.1. Az –általános forgalmi adó nélkül számított – teljes ellenszolgáltatás 5%-ának megfelelő összegű előleg igénybevételének lehetősége biztosított.**

**8.2. 1 db előleg számla, 1 db részszámla 50%-os készültségnél, végszámla-sikeres műszaki átadás-átvétel lezárásakor nyújtható be.**

Csak a műszaki ellenőr által igazolt kivitelezői teljesítmény ellenértéke számlázható.

A számla összegét a Megrendelő által teljesítésigazolással elismert szerződés szerinti teljesítés mértékének megfelelően kell meghatározni, úgy, hogy a számla szerinti nettó ellenszolgáltatás a szerződés addig megvalósult értékét, (az addig 100%-ban teljesített munka) nem haladhatja meg.

8.3. A számla összegét a Megrendelő kapcsolattartója és műszaki ellenőre által együttesen megtett teljesítésigazolás alapján, cégszerűen kiállított és aláírt számla ellenében, a Kbt. előírásai szerint Vállalkozó … (Kitöltendő!) sz. pénzintézeti számlájára való átutalással egyenlíti ki a számla Megrendelő általi kézhezvételének napját követő 30 napon belül a Ptk. 6:130. § (1)-(2) bekezdése, amennyiben Vállalkozó a teljesítéshez alvállalkozót vesz igénybe, úgy a Ptk. 6:130. § (1)–(2)bekezdésétől eltérően a 322/2015. (X. 30.) Korm. rendelet 32/A. § szerint. A 2007. évi CXXVII. törvény és a 322/2015. (X. 30.) Korm. rendelet 32/B. § is irányadó. A Kbt. 135. § (1), (2), (6), (7) bekezdései is irányadók.

8.4. A Vállalkozó a számlát előre egyeztetett számú példányban a Megrendelő névére és címére állítja ki. A számlának tartalmaznia kell a munka megnevezését, a Megrendelő kapcsolattartója és a műszaki ellenőre teljesítésigazolását. A számla kötelező melléklete az ajánlat részletes, árazott költségvetéséhez igazodó leírása a számlázott műszaki teljesítménynek.

8.5. A Vállalkozó tudomásul veszi, hogy számlái meg kell hogy feleljenek a hatályos jogszabályoknak.

8.6. Megrendelő nyilatkozik arról, hogy az általános forgalmi adóról szóló 2007. évi CXXVII. törvény 142. § (1) bekezdés b) pontja alapján az általános forgalmi adót a Megrendelő fizeti.

8.7 Megrendelő fizetési késedelme esetén a Vállalkozó a Ptk. 6:155. § (1) bekezdés szerinti késedelmi kamatra jogosult.

8.8 A Vállalkozó a Megrendelő írásos beleegyezése nélkül pénzügyi kötelezettség vállalására nem jogosult, az ennek ellenére történt kötelezettség vállalásért a Megrendelő nem tartozik helytállni.

9./ Alvállalkozó igénybevétele

9.1. A Vállalkozó alvállalkozót az ajánlatban megjelöltek és a hatályos jogszabályokban foglaltak szerint vehet igénybe. Alvállalkozó az ajánlatban megjelöltek és a hatályos jogszabályokban foglaltak szerint működhet közre.

9.2. Ha a szerződéskötést követően – a szerződéskötéskor előre nem látható ok következtében – beállott lényeges körülmény miatt a szerződés vagy annak egy része, az ajánlatban rögzített alvállalkozóval nem lenne teljesíthető, a Megrendelő írásban más megjelölt szervezet (személy) közreműködéséhez is hozzájárulhat, ha az megfelel a közbeszerzés szabályokban foglaltaknak.

10./a szerződés módosítása

Többletköltségek felszámítására kizárólag jelen szerződés írásbeli módosítása alapján kerülhet sor. A szerződés módosítására kizárólag a Kbt. 141. § alapján van lehetőség.

11./ Teljesítés, átadás-átvétel

11.1. A kivitelezés megkezdésének időpontja a munkaterület átadásának a napja, mely - a felek ezzel ellentétes megállapodása hiányában - megegyezik a jelen szerződés megkötésének napjával.

11.2. Részteljesítés

Részteljesítésre a pénzügyi-műszaki ütemtervben rögzítettek szerint kerülhet sor. A részteljesítés szerződésszerű teljesítésének számít, ha a Megrendelő kapcsolattartója és műszaki ellenőre és a Vállalkozó a részteljesítéssel érintett munkarészeket közösen megtekinti, és a Megrendelő kapcsolattartója és a műszaki ellenőre teljesítésigazolása alapján részteljesítés megtörténtét írásban igazolja.

11.3. A Vállalkozó legkésőbb az adott teljesítési határidő napját megelőző 10 nappal a Megrendelő kapcsolattartója és műszaki ellenőre felé írásban készre jelenti a munkát. A készre jelentés hatályossá válásakor, de legkésőbb az azt követő öt munkanapon belül a Megrendelő kapcsolattartója és műszaki ellenőre útján köteles a műszaki átadás-átvételi eljárást a Vállalkozó kapcsolattartójával megkezdeni. A minőségellenőrzés a Megrendelő és a Vállalkozó együttes jelenlététben történik.

11.4. Az átadás-átvételi eljárás mielőbbi, sikeres lezárása érdekében a Felek kötelesek együttműködni egymással.

11.5. Felek az átadás-átvételről jegyzőkönyvet készítenek, amelynek tartalmaznia kell a Megrendelő által jelzett hibákat, kifogásokat, hiányokat, átadás-átvétel minden, bármelyik Fél által lényegesnek minősített körülményét. A Megrendelő jogosult a hiányok, hibák megszüntetésére – a Vállalkozóval egyeztetett – határidőt szabni.

11.6. A Felek rögzítik, hogy jelen szerződés akkor minősül szerződésszerűen teljesítettnek, ha az átadás-átvétel végleges jegyzőkönyvében a Felek egybehangzóan megállapítják, hogy a kivitelezés jelen szerződésben és mellékleteiben foglaltaknak maradéktalanul, hiány- és hibamentesen megfelel, az építmények és egyéb a kivitelezés tárgyát képező létesítmények üzemeltetésre alkalmasak, valamint e szerződésben rögzített esetleges kártérítési kötelezettségének Vállalkozó eleget tett.

11.7. A Megrendelő nem szerződésszerű vállalkozói teljesítés esetén a Polgári Törvénykönyvről szóló 2013. évi V. törvény szerint jogosult kellékszavatossági jogaival élni, amelynek a Vállalkozó köteles eleget tenni.

11.8 A kivitelezési munkák teljesítése további feltétele, hogy Vállalkozó;

* a hulladékkezelésről gondoskodott és
* a munkaterület és környéke munkakezdés előtti eredeti állapotának megfelelő helyreállításáról gondoskodott, valamint
* Megrendelő részére átadja a megvalósulási dokumentációt.

11.9. A Vállalkozó az átadás-átvételi eljárás keretében, a teljesítés feltételeként átad a Megrendelő részére kettő sorozat megvalósulási dokumentációt nyomtatott és 2 db digitális formátumban is, amely tartalmazza a megvalósult állapot műszaki terveit, valamint az alábbi iratanyagot:

* minőségbiztosítási dokumentáció vizsgálati jegyzőkönyvekkel, beépített anyagok műbizonylataival,
* a jótállási jegyek,
* vállalkozói (kivitelezői) nyilatkozatok.

11.10. Az átadás-átvételi eljárás teljes költsége a Vállalkozót terheli és a sikertelen átadás-átvétel költségei is, amennyiben ez a Vállalkozó érdekkörében felmerülő okra vezethető vissza.

11.11. A Vállalkozó kötelezettsége a sikeres műszaki átadás-átvételhez szükséges eljárások lefolytatása, engedélyek, nyilatkozatok beszerzése, illetőleg az ezzel kapcsolatos megrendelői nyilatkozatokhoz szükséges feltételek biztosítása mely a kivitelezéssel összefüggésben keletkezik. A korábbi, tervezéssel kapcsolatos nyilatkozatok beszerzése nem Vállakozó feladata.

12./ Írásbeli Kommunikáció, értesítések, kézbesítés

12.1. Építési napló

Az építési napló vezetésére a hatályos jogszabályok az irányadók. Felek az elektronikus építési naplóba történő bejegyzéssel értesítik egymást azokról a tudomásukra jutott, az építési tevékenységet érintő veszélyhelyzetekről, tényekről és körülményekről, amelyek a jelen szerződésen alapuló kötelezettségeik szerződésszerű teljesítését befolyásolják vagy veszélyeztetik.

12.2. Kooperációs tárgyalás

A szerződésszerű teljesítés érdekében Felek rendszeresen, hetente legalább egy alkalommal kooperációs tárgyalást tartanak.

Bármelyik Fél írásban tett kezdeményezésére a másik Fél kooperációs lehetőséget biztosít. A Felek a kooperációs tárgyalást a Megrendelő kapcsolattartója által meghatározott helyen, a Felek által írásban előre egyeztetett időpontban tartják meg.

A kooperációs tárgyalásról műszaki ellenőr jegyzőkönyvet készít, amelyet a Felek aláírnak.

12.3. További kapcsolattartás

Jelen szerződés szerinti vagy azzal kapcsolatos bármely közlés, jelentés, kezdeményezés - amennyiben azt nem az építési naplóban, a kooperációs tárgyalásról készült jegyzőkönyvben vagy egyéb, jelen szerződés szerint a Felek által közösen készített jegyzőkönyvben közlik -, írásba foglalandó, és eltérő rendelkezés hiányában telefax vagy ajánlott, tértivevényes vagy futárral megküldött levél útján elküldendő.

Valamely Fél által valamely másik Félnek a jelen megállapodással összefüggésben küldött értesítések vagy más kommunikáció céljára a következő elérhetőségek szolgálnak:

ha a Vállalkozó a címzett:

Név:…

Székhely: …

Telefon: …

E-mail: …

Fax: …

(Kitöltendő!)

ha a Megrendelő a címzett:

Név:…

Székhely: …

Telefon: …

E-mail: …

Fax: …

A teljesítésigazolás kiadására jogosult építési műszaki ellenőr neve, elérhetőségei:

Név:…

Székhely: …

Telefon: …

E-mail: …

Fax: …

A teljesítésigazolás kiadására a megrendelő részéről jogosult személy neve és elérhetőségei.

Név:… Olt István osztályvezető

Székhely: … 8380. Hévíz Kossuth u.1.

Telefon: … 06-83-500-841

E-mail: … olt.istvan@hevizph.hu

Fax: …

Amennyiben a Felek bármelyikének a címe vagy fax száma megváltozna, az adott Fél köteles a változás várható bekövetkezése előtt a másik Felet értesíteni.

12.4. Bármely közlés vagy okirat, amelyet a Felek bármelyike jelen szerződés szerint vagy azzal kapcsolatban a másik Félnek, vagy valamely másik személynek ad, küld vagy kézbesít:

- faxon történő továbbítás esetén azt követő első munkanapon válik hatályossá, amikor a fax fogadását bizonyító OK feliratú visszajelzést a küldő Fél kézhez kapja, az ily módon elküldött fax kézhezvételére vonatkozó vélelmet a címzett Fél akkor döntheti meg, ha hitelt érdemlő módon bizonyítja, hogy az OK visszajelzés ellenére mégsem kapta kézhez a küldeményt; vagy

- levélben történő továbbítás esetén akkor válik hatályossá, amikor az ajánlott és tértivevényes küldeményként, vagy futárszolgálat útján továbbított levelet az adott címre kézbesítették, illetve a kézbesítés sikertelensége esetén öt munkanappal azután, hogy a kézbesítést az adott Félnek sikertelenül megkísérelték.

12.5. A kapcsolattartásra kijelölt személyek kötelesek a teljesítést akadályozó körülményekről haladéktalanul írásban értesíteni egymást és kezdeményezni a szükséges intézkedést. Személyükben történő változásról a Felek kötelesek egymást egy munkanapon belül írásban értesíteni.

13./ Többletmunka, Pótmunka

Vállalkozó kijelenti, hogy a helyszín és a jelen szerződés 4./ pontjában hivatkozott dokumentumok felülvizsgálata során kellő gondossággal járt el. Kijelenti, tudomással bír arról, hogy kellő gondossággal előre látható többletmunka ellenértéke külön nem számolható el tekintettel arra, hogy a vállalkozói díjat Vállalkozó az esetlegesen felmerülő, kellő gondossággal előre látható többletmunkákra tekintettel állapította meg, Megrendelő pedig erre tekintettel fogadta el.

Jelen szerződés alapján pótmunka a közbeszerzési dokumentumokban és az ajánlatban foglalt műszaki tartalom megvalósításán túlmenően felmerülő munka. Vállalkozó tudomással bír arról, hogy a Megrendelő által előzetesen, írásban meg nem rendelt pótmunka nem számolható el.

14./ Többletmunka, Pótmunka ellenszolgáltatása

Esetleges pótmunka, vagy kellő gondossággal előre nem látható többletmunka esetén a közbeszerzési törvény és az egyéb hatályos jogszabályok alapján kell eljárni, elsősorban a tartalékkeret felhasználásával, annak esetleges kimerülése esetén szerződés-módosítással; az árképzés tekintetében lehetőség szerint a vállalkozói ajánlatban szereplő árakat és díjakat, továbbá az Összevont Építőipari Normarendszert kell alkalmazni.

15./ A szerződést biztosító mellékkötelezettségek, szerződésszegés

15.1.1. Amennyiben a teljesítési rész-, vagy véghatáridőhöz képest késedelem történik, úgy a Megrendelő jogosult késedelmi kötbért érvényesíteni, ha a késedelem olyan okból áll elő, amelyért Vállalkozó felelős. A késedelmi kötbér összege késedelmes naponként **a tartalékkeret nélküli nettó vállalkozói díj 0,5 %-a.**  A késedelmi kötbér maximum összege 30 napi kötbér. A kötbér érvényesítése a vállalkozási díjba történő beszámítással is történhet. A Megrendelő a teljesítésigazolásban köteles rögzíteni a késedelem tényét és időtartamát. Amennyiben a kötbér a vállalkozási díjba történő beszámítással nem érvényesíthető, a Vállalkozó a kötbért a Megrendelő írásbeli felszólítására, a felszólítás kézhezvételét követő tíz napon belül a Megrendelő jelen szerződés szerinti bankszámlájára való átutalással köteles megfizetni.

15.1.2. Amennyiben a teljesítés meghiúsul - ideértve a rész-, vagy végteljesítési határidőhöz képest 30 napot meghaladó késedelmet - úgy a Megrendelő jogosult meghiúsulási kötbért érvényesíteni, ha a meghiúsulás olyan okból áll elő, amelyért Vállalkozó felelős. A meghiúsulási kötbér összege a tartalékkeret nélküli nettó vállalkozói díj 10%-a. A meghiúsulási kötbér érvényesítése a vállalkozási díjba történő beszámítással is történhet. Amennyiben a kötbér a vállalkozási díjba történő beszámítással nem érvényesíthető, a Vállalkozó a kötbért a Megrendelő írásbeli felszólítására, a felszólítás kézhezvételét követő tíz napon belül a Megrendelő jelen szerződés szerinti bankszámlájára való átutalással köteles megfizetni.

15.1.3. A Megrendelő a szerződés szerinti kötbér érvényesítésén felül a késedelemből származó kárát is érvényesítheti.

15.1.4. Amennyiben Megrendelő hibát észlel, azt írásban közli a Vállalkozóval. A Vállalkozó – a Felek eltérő írásbeli megállapodása hiányában – a közlés kézhezvételétől számított öt munkanapon belül köteles a szavatossági, illetőleg jótállási körbe eső hibát a Megrendelő kérésének megfelelően kijavítani, kivéve a rendeltetésszerű használatot akadályozó, szavatossági, illetőleg jótállási körbe eső hibát, melynek javítását ,köteles Vállalkozó egy munkanapon belül megkezdeni és a lehető legrövidebb időn belül, de legkésőbb 5 munkanapon belül befejezni. Amennyiben a Vállalkozó a hibát a fenti határidőn belül nem javítja ki, a Megrendelő további egyeztetés nélkül haladéktalanul jogosult a hibát maga kijavítani illetve mással kijavíttatni.

15.1.5. A Vállalkozó a Megrendelő kijavításra, pótlásra vonatkozó döntését nem bírálhatja felül, és Vállalkozó köteles a javítási, pótlási költséget a Megrendelő írásbeli felszólítására tíz napon belül a Megrendelő bankszámlájára való átutalással megfizetni.

15.1.6. A Megrendelő a javítást, vagy pótlást az ésszerű és indokolt gazdálkodás keretei között köteles végrehajtatni.

15.1.7. A jótállási időszak végén a Felek helyszíni bejárást tartanak, megállapításaikat jegyzőkönyvben rögzítik.

15.1.8. A Vállalkozó tudomásul veszi, hogy a Megrendelő a kötbéren túlmenően jelen szerződés megszegéséből eredő kárát is jogosult érvényesíteni a polgári jog általános szabályai szerint.

15.2. Jótállás:

15.2.1. Vállalkozó a beépített anyagokért, az építési-szerelési munkák hibátlan elvégzéséért jótállást vállal. A jótállási idő mértéke az eredményes műszaki átadás-átvételi eljárás befejezésétől számított 36 (minimum) + … (kitöltendő!) hónap.

15.2.2. Jótállási és szavatossági kötelezettségeket a Felek a Polgári Törvénykönyv és az egyéb hatályos jogszabályok figyelembevételével kezelik.

15.2.3. A kijavított, kicserélt berendezésekre a Vállalkozó jótállását kiterjeszti.

15.2.4. A Vállalkozó jótállási kötelezettsége az adott hiba tekintetében megszűnik, ha a hiba rendeltetésellenes vagy szakszerűtlen használat, karbantartás hiánya, illetve tárolás, szándékos rongálás, vagy erőszakos behatás, elemi kár miatt következett be.

15.2.5. A Felek a teljes körű műszaki átadás-átvételtől számítva évente és a jótállási idő eltelte előtt harminc nappal utó-felülvizsgálati eljárást tartanak, amelyet a Megrendelő képviselője készít elő, és arra meghívja a Vállalkozót. Az ott készített jegyzőkönyvben feltüntetett hibák kijavítása, illetve a hiányosságok megszüntetése a Vállalkozó harminc napos határidőn belüli kötelezettségét képezi.

15.2.6. A meghibásodásokat írásban az alábbi címen kell bejelenteni Vállalkozó felé:

Név:…

Székhely: …

Telefon: …

E-mail: …

Fax: …

(Kitöltendő!)

16./ Káresetek, kártérítés:

16.1. Káreset bekövetkeztekor minden alkalommal, a lehető legrövidebb időn belül a károkozó, a Megrendelő és a Vállalkozó jelenlétében jegyzőkönyvet kell felvenni.

Amennyiben a Vállalkozó nincs jelen, úgy a jegyzőkönyv átvételét követő huszonnégy órán belül köteles észrevételt tenni. Ennek elmulasztása esetén a jegyzőkönyvben foglaltak utóbb nem képezhetik vita tárgyát. A Vállalkozónak a káresemény kivizsgálásához a későbbiekben joga van.

16.2. A Vállalkozó a szerződéshez annak aláírásakor csatolja és a kivitelezés végét követő 24. hónap lejártáig fenntartja az építés-szerelés kivitelezési munkákra vonatkozó, legalább 30.000.000,-Ft/év és legalább 10.000.000,-Ft/káresemény kifizetési limitösszegig terjedő, az alvállalkozói tevékenységre is kiterjedő C.A.R. típusú építés-szerelési kivitelezési összkockázatú vagyon- és  felelősségbiztosítását.

A felelősségbiztosítást a Megrendelő jogosult Vállalkozónál és a biztosítónál folyamatosan ellenőrizni, ezért a Vállalkozó a biztosítót a Megrendelő tekintetében felmenti a titoktartási kötelezettsége alól.

17./ A tulajdonjog és a kárveszély

A kárveszély viselése a műszaki átadás-átvétel sikeres lezárásával száll át a Megrendelőre.

A teljesítéshez szükséges anyagok, berendezések szállítása szállítólevéllel történik. Mind a szállítás, mind a helyszíni tárolás a Vállalkozó felelősségi körébe tartozik.

18./ FELMONDÁS

A Megrendelő jogosult a jelen szerződést rendkívüli felmondással megszüntetni, vagy a szerződéstől elállni, ha a Vállalkozó a rész-, vagy a végteljesítési határidőt illetően, olyan okból, amelyért Vállalkozó felelős, 30 napot meghaladó késedelembe esik. Vállalkozó jogosult azonnali hatállyal felmondani a szerződést, ha a Megrendelő bármely fizetési kötelezettségével - olyan okból, melyért Megrendelő felelős - 30 napot meghaladó késedelembe esik.

19./ Vis Maior

A Felek megállapodnak abban, hogy egyik Fél sem felelős, illetve vétkes a jelen szerződésben foglalt kötelezettségek azon hibáiért, vagy késedelmes teljesítéséért, amelyet vis maior okoz. Vis maior bekövetkezése esetén minden Fél maga viseli a saját érdekkörében felmerülő kárt.

Vis maior alatt értendő minden olyan elháríthatatlan külső ok, mint például földrengés, felhőszakadás, árvíz, szélvihar, amely megakadályozza a Felet a szerződéses kötelezettségek teljesítésében.

Vis maior bekövetkezése esetén az erre hivatkozó Fél köteles a másik Felet haladéktalanul értesíteni, és egyidejűleg javaslatot tenni az ennek folytán bekövetkező késedelem, illetve hibás teljesítés kiküszöbölésére.

A Felek nem tekintik vis maior esetének bármely Fél átalakulását, felszámolását, illetve fizetésképtelenségét.

20./ A szerződés hatálybalépése

Jelen szerződés mindkét Fél által történő aláírás napján, további jogcselekmény nélkül lép hatályba.

21./ A szerződés módosítása

Jelen szerződést a Felek közös megegyezéssel írásban módosíthatják, ha az a Kbt. 141. §-val összhangban van.

Nem minősül a jelen szerződés módosításának a Felek cégadataiban, bankszámlaszámában, a kapcsolattartók adataiban bekövetkező változások, azonban a Felek kötelesek haladéktalanul, írásban tájékoztatni egymást ezen változásokról.

22./ Költségek

A jelen szerződés előkészítésével, megkötésével és teljesítésével összefüggésben a Felek viselik saját költségeiket.

23./ Vegyes rendelkezések

23.1. A Felek rögzítik, hogy mindennemű joglemondó nyilatkozat csak írásban érvényes.

Amennyiben a jelen szerződés bármely része érvénytelen vagy végrehajthatatlan, illetve utóbb azzá válik, a szerződés további rendelkezései változatlanul érvényben maradnak, és az érvénytelen vagy végrehajthatatlan szerződési részt a felek olyan rendelkezésekkel pótolják, amelyek a jelen szerződéssel szabályozott gazdasági célkitűzéshez legközelebb állnak.

Ha a tárgyalások nem vezetnek eredményre, bármelyik fél kérheti a bíróságtól az érvénytelen vagy végrehajthatatlan részre a szerződés tartalmának megállapítását.

23.2. A Vállalkozó a Megrendelővel szemben fennálló követelését kizárólag a Megrendelő írásos hozzájárulása esetén engedményezheti.

23.3. A Felek vállalják, hogy jelen szerződésben meghatározott feladataik ellátása során tudomásukra jutó minden olyan más információt, adatot és dokumentumot, amelyek felhasználása vagy harmadik fél részére történő átadása az érintett Félre nézve közvetlenül vagy közvetve hátránnyal jár, vagy járhat – időbeli korlátozás nélkül – bizalmasan, üzleti titokként kezelik, és azokat kizárólag a jelen szerződés keretein belül használják fel. A Felek ezen kötelezettségük megszegése esetén teljes kártérítési felelősséggel tartoznak. Jelen pontban foglalt titoktartási kötelezettség nem képezheti akadályát, hogy a Felek jogszabályban előírt adatszolgáltatási kötelezettségeiknek eleget tegyenek.

23.4. Jelen megállapodás négy darab eredeti példányban készült, amelyből kettő példány a Megrendelőt, kettő példány a Vállalkozót illeti.

23.5. A jelen szerződésben nem szabályozott kérdésekre a Magyarországon alkalmazandó hatályos jogszabályok rendelkezései az irányadók.

23.6. Felek esetleges jogvitájuk elbírálására a Megrendelő székhelye szerinti magyar bíróságok illetékességét kötik ki, felek mediátori közreműködést nem vesznek igénybe.

23.7. A Felek képviselői jelen szerződést magukra nézve kötelezőnek ismerik el, helybenhagyólag aláírják. Kijelentik, hogy a szerződés aláírására jogosultak, a szerződés hatálybalépéséhez további jogcselekményre nincs szükség.

23.8. Megrendelő a Kbt. szabályai szerint járul hozzá alvállalkozó igénybevételéhez.

23.9. Vállalkozó a szerződés teljesítésében igénybe vesz-e alvállalkozó kivitelezőt: … (Kitöltendő!)

23.11. Megrendelő a szerződésben meghatározott építőipari kivitelezési tevékenység ellenértékének pénzügyi fedezetével rendelkezik.

23. 12. Felek a nettó vállalkozói díj 5%-ának megfelelő összegű tartalékkeretet kötnek ki. A tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges, kellő gondosság mellett előre nem látható többletmunkák és a Megrendelő által előzetesen, írásban megrendelt pótmunkák ellenértékének elszámolására használható fel. Vállalkozó a kellő gondosság mellett előre nem látható többletmunkát annak megjelölésével, kellő gondosság mellett előre nem látható többletmunka jellegének bizonyítékaival, és annak várható költségeivel együtt előzetesen, írásban jelzi Megrendelő felé, a Megrendelő pedig azt kizárólag előzetesen, írásban rendelheti meg a tartalékkeret, mint ellenszolgáltatás mértékéig. A tartalékkeret a szerződés teljesítése során szükségessé váló, a Polgári Törvénykönyvről szóló 2013. évi V. törvény 6:244. § (2) bekezdése szerinti pótmunka elvégzésére is felhasználható, feltéve, hogy az az építési beruházás teljesítéshez, a rendeltetésszerű és biztonságos használathoz szükséges. A tartalékkeret felhasználása nem vonja maga után szerződésmódosítás vagy új közbeszerzési eljárás lefolytatásának szükségességét.

* 1. Felek a Magyarországon hatályos jogszabályok betartására és betartatására kötelezettséget vállalnak.

A jelen közbeszerzés ellenszolgáltatását Megrendelő saját forrásából finanszírozza.

* 1. Vállalkozó köteles lehetővé tenni a Megrendelő és a nevében eljáró személyek, továbbá a jogszabályban meghatározott szervek és személyek helyszíni, illetőleg egyéb ellenőrzéseit és azok során együttműködni köteles. Vállalkozó részt vesz szükség szerint a projekt megbeszéléseken, adatot, iratot szolgáltat, biztosítja a fizikai eszközökhöz való hozzáférést a kifizetési kérelemhez és a projekt előre haladási jelentéshez, illetőleg egyéb módon együttműködik, a Megrendelő, vagy fenti szervezetek által igényelt esetekben és módon.
  2. A jelen közbeszerzési szerződésnek a teljesítése során keletkező, szerzői jogi védelem alá eső alkotáson Megrendelő területi korlátozás nélküli, kizárólagos és harmadik személynek átadható felhasználási jogot szerez. A Megrendelő jogot szerez továbbá az ilyen alkotás átdolgozására is.

# Vállalkozó

1. nem fizethet, illetve számolhat el a szerződés teljesítésével összefüggésben olyan költségeket, amelyek a közbeszerzésekről szóló 2015. évi CXLIII. törvény (Kbt.) 62. § (1) bekezdés *k)* pont *ka)–kb)* alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.
   1. Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a **23.16**. pont szerinti ügyletekről a Megrendelőt haladéktalanul értesíti.
   2. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. A **23.18**. pont szerinti felmondás esetén Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
  2. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet Vállalkozóra vonatkozó adatokat az országok közötti jogsegély igénybevétele nélkül.
  3. Projekttársaság alapítására nincs lehetőség.

Mellékletek: (nagy terjedelem miatt fizikailag nem kerülnek közvetlenül csatolásra)

1. Közbeszerzési dokumentumok
2. Vállalkozó által árazott költségvetés és összesítő
3. Felelősségbiztosítási szerződés, vagy kötvény másolata
4. Pénzügyi és műszaki ütemterv

Hévíz, 2018. ……. ….

|  |  |
| --- | --- |
| Papp Gábor  polgármester |  |
| Hévíz Város Önkormányzat  Megrendelő | Vállalkozó |